ליאור ליאני

ליאור ליאני עם חוברת "המשבצת" שהוא מחבר לעיתון מעריב
תשבץ היגיון שפורסם בחוברת "המשבצת" במעריב
חידת מילים מאוירת מתוך מעריב סופהשבוע
ליאור ליאני (נולד ב-5 בינואר 1974) הוא תשבצאי, חידונאי ומהנדס תוכנה ישראלי.

== ביוגרפיה ==
ליאני נולד באשדוד. בצעירותו אהב לפתור תשבצים והחל לפתור תשבצי היגיון כשעקב מדי שבוע אחר התשבץ השבועי שחיבר נדיב אבידן ב"ידיעות אחרונות".

חיידק חיבור התשבצים החל במהלך שירותו הצבאי, כשהציע לעורך השבועון "במחנה" לחבר תשבצי היגיון עבור השבועון בהתנדבות (אף על פי שלא שירת במערכת העיתון). הצעתו התקבלה, ותשבץ ההיגיון הראשון שלו התפרסם באוגוסט 1994. גם לאחר שהשתחרר מצה"ל המשיך לחבר את מדור התשבצים של "במחנה". מאז כתב אלפי תשבצים, תשחצים, תשבצי היגיון, חידות טריוויה וחידות נוספות בעיתונים רבים בישראל.

ליאני הוא מהנדס תוכנה בהשכלתו ועובד כמהנדס בחברה ביטחונית. בנוסף, סיים השלמה לקראת תואר שני בלשון עברית באוניברסיטה העברית וכן בהנדסת תעשייה וניהול באוניברסיטת בן-גוריון בנגב.

במסגרת חוברת "המשבצת" שהוא מחבר עבור העיתון "מעריב" הוא יזם מדור ייחודי בארץ: כדי לקרב את הקוראים לתחום תשבצי ההיגיון ולהנגיש את הז'אנר לציבור רחב יותר, בחוברת "המשבצת" של העיתון מלבד תשבץ היגיון חדש גם ניתנת הזדמנות למחברי תשבצי היגיון חובבים להציג בחוברת את תשבציהם במסגרת המדור "היגיון אורח".

החל משנת 2008 הוא מפיק את כנס ההגיונריה, כנס שנתי של חובבי תשבצי היגיון המתקיים במסגרת כנס לשון ראשון בראשון לציון. הוא מנחה את הכנס, וכן מציג בו הגדרות היגיון ותשבצים ייחודיים הנפתרים בשיתוף קהל הצופים.

ליאני גם מנחה סדנאות לפתרון תשבצי היגיון.

בשנת 2018 החל ללמד קורס אקדמי (היחיד מסוגו בישראל) של פתירת תשחצים, חידות מילים ותשבצי היגיון במכללה האקדמית אחוה.

הגדרת היגיון יומית שלו הוצגה בתוכנית 'מה הלו"ז' בגלי צה"ל.

החל מיוני 2023 ליאני מציג הגדרת היגיון נושאת פרסים מדי יום ראשון בתוכנית 'בוקר חדש' ברדיו אקו99FM בפינה 'איך לא חשבתי על זה קודם?'.

ליאני ייסד ומנהל את קבוצת הפייסבוק הגדרהטובה, שבה חובבי תשבצי היגיון מפרסמים הגדרות היגיון פרי עטם, ושם גם יש הדרכה לגבי תקינות ההגדרות, ניסוח נכון וכו'.

בתחילת 2024 יצא בהוצאת ספרי ניב ספרו, "חוכמת ההיגיון" – מדריך מלא ומקיף לפתירה ולחיבור של תשבצי היגיון. בספר מוסברים בפירוט כל רזי תשבצי ההיגיון וכן מוצגים תשבצי היגיון עם פתרונות והסברים מלאים.

ליאני מתגורר במושב אביגדור. הוא נשוי ללירון ואב לשלוש בנות.

== עיתונים בהם מתפרסמים והתפרסמו תשבציו ==
* מדור התשבצים היומי בעיתון "מעריב השבוע" וחוברת "המשבצת'" במהדורת סוף השבוע של העיתון
* השבועון "במחנה"
*מעריב לנוער ומעריב לילדים
*עיתוני רשת "השקמה" מבית שוקן
*מגזין רייטינג
*מגזין הנשים "את"
*מגזין Time Out תל אביב
*מגזין "נשים" מבית "תכלת"
*מוסף כלכליסט מבית "ידיעות אחרונות"
* כל הדרום (מקומון ידיעות אחרונות באזור אשדוד-אשקלון)
* "נשיונל ג'יאוגרפיק KIDS"
* המקומון "ערב ערב באילת"
*מקומוני רשת "זמן מעריב" (זמן תל אביב, זמן הדרום וכו')
*המקומונים "השבוע באשדוד", "כל רחובות", "א לה-גוש", "חיים בעמק", "באר טוביה", "חדשות אונו", "שישי בגולן"

== קישורים חיצוניים ==

* 
* [https://www.maariv.co.il/culture/literature/Article-1106695 כתבה בעיתון] מעריב ובה קטעים מהספר 'חוכמת ההיגיון'
* [https://eco99fm.maariv.co.il/program/%D7%91%D7%95%D7%A7%D7%A8_%D7%97%D7%93%D7%A9/tab/1?text=%D7%9C%D7%99%D7%90%D7%A0%D7%99 פינה שבועית] בתוכנית הרדיו 'בוקר חדש' ב-Eco99FM עם טל ברמן, תם אהרון ואביה פרחי

* [https://youtube.com/playlist?list=PL12hZbBCfJSvU6lgZBX-7574hQxK98ye8&si=EnSIkaIECMiOmarE ראיון ברשת13] על תשבצי היגיון וההגיונריה ה-16 - עם ירדן הראל ואלעד זוהר (8 בינואר 2023)
* [https://youtu.be/ZzkNonzJ0Lg ראיון ברשת13 לקראת ההגיונריה ה-15] (24 בינואר 2022)
* [https://youtu.be/GvuPGakusJ4 ליאור ליאני פותר עם הקהל תשבץ היגיון צבאי מתוך כנס ההגיונריה ה-14] (5 בפברואר 2020)
* [https://www.youtube.com/watch?v=yirA1SfMHBQ&sns=em הופעה במצגת הגדרות היגיון "אמריכאן" בהגיונריה ה-11 (ינואר 2017)]
* 
* [https://www.youtube.com/watch?v=HaeH_UDfmkw הגדרות היגיון מחווה לזמר העברי] - מתוך כנס הגיונריה ה-6 (9 בפברואר 2012)
* [https://blog.ravmilim.co.il/tasbetson/ תשבצי היגיון של ליאור ליאני] - מתוך בלוג רב-מילים
* קבוצת הפייסבוק [https://www.facebook.com/groups/hagdaratova/?ref=share_group_link הגדרהטובה] למחברי הגדרות חובבים
* [https://www.facebook.com/Hegyoneriya?mibextid=ZbWKwL דף הפייסבוק של כנס ההגיונריה]

== הערות שוליים ==

קטגוריה:תשבצאים ישראלים
קטגוריה:מחברי תשבצי היגיון ישראלים
קטגוריה:חידונאים ישראלים
קטגוריה:בוגרי מקיף א' (אשדוד)
קטגוריה:בוגרי אוניברסיטת בן-גוריון בנגב
קטגוריה:מהנדסי תוכנה ישראלים
קטגוריה:עובדי אלתא
קטגוריה:אביגדור: אישים
קטגוריה:ישראלים שנולדו ב-1974